Проект


ДОГОВОР № ………..
Днес …………………2020 г. в гр. Кочериново се подписа настоящият договор между:
ОБЩИНА КОЧЕРИНОВО със седалище и адрес на управление гр. Кочериново, пл. „Трети март“ №1, БУЛСТАТ000261491,представлявана от Иван Минков - Кмет на Община Кочериново и ......................................................- главен счетоводител, наричан по-долу за краткост „ВЪЗЛОЖИТЕЛ”, от една страна
и 
„…………………………….” ……………, със седалище и адрес на управление: град……………………………………….., ЕИК……………., представлявано от ……………………,  наричанo по-долу ИЗПЪЛНИТЕЛ, от друга страна, 

ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“;

на основание чл. 183 във връзка с чл. 112 от Закона за обществените поръчки и в изпълнение на решение № …………. от …………….. на Кмета на Община Кочериново за определяне на изпълнител на обществена поръчка по л.18, ал.1, т.12 от с предмет:„Упражняване на строителен надзор в процеса на изпълнение на СМР за обект "Рекултивация на общинско депо за неопасни битови отпадъци, находящо се в землището на с. Бараково, община Кочериново" и оценка за съответствие на инвестиционния проект с основните изисквания на строежа по ЗУТ - Комплексен доклад“, се сключи настоящият договор за следното:

I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнагражднение обществена поръчка за услуга с предмет:„Упражняване на строителен надзор в процеса на изпълнение на СМР за обект "Рекултивация на общинско депо за неопасни битови отпадъци, находящо се в землището на с. Бараково, община Кочериново" и оценка за съответствие на инвестиционния проект с основните изисквания на строежа по ЗУТ - Комплексен доклад“като извърши дейностите в обхват и съгласно изискванията на Техническите спецификациина ВЪЗЛОЖИТЕЛЯ – Приложение № 1, както и на предложенията, съдържащи се в Техническото предложение на ИЗПЪЛНИТЕЛЯ – Приложение № 2 и в Ценовото предложение на ИЗПЪЛНИТЕЛЯ – Приложение № 3, представляващи неразделна част от настоящия договор, като и в съответствие с нормативните и техническите изисквания за този вид работи.
(2) На основание чл. 114 ЗОП, страните приемат, че към датата на откриване на процедурата, не е осигурено финансиране за изпълнението на договора, тъй като все още проекта е в процедура на оценка по ОПОС 2014-2020 г., осигуряваща финансиране за изпълнението, заедно с произтичащите от това последици, включително правото на прекратяване на договора по реда на чл. 114 ЗОП.

II. СРОКОВЕ НА ИЗПЪЛНЕНИЕ
Чл. 2. (1) Срокът за изпълнение на договора е от датата на подписването му до окончателното изпълнение на обекта и издаване на Разрешение за ползване за него.

(2) Срокът за изпълнение на договора за обществена поръчка е, както следва:
- Срок за за изготвяне на комплексен доклад за оценка на съответствието е ……………………………..  календарни дни и започва да тече от датата на получаване на възлагателно писмо от възложителя, заедно с изготвените инвестиционни проекти.
Срок за упражняване на функциите на строителен надзор - периодът от подписването на Протокол за откриване на строителна площадка и определяне на строителна линия и ниво за строежа (Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството), до подписването на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството), без забележки, и завършва с издаване на Разрешение за ползване(Констативен акт обр. 16).
- Срок за изготвяне на окончателен доклад съгласно чл.168, ал.6 от ЗУТ, за издаване на Разрешение за ползване – ……………. календарни дни след подписването от всички участници в строителството на Констативен акт за установяване годността за приемане на строежа (Акт обр. 15) „без забележки“ и представяне на необходимите становища от специализираните контролни органи (когато е приложимо).
- Срок за изготвяне на технически паспорт съгласно Наредба № 5 от 2006 г. за техническите паспорти на строежите –………….. календарни дни от съставяне и подписване на Констативен акт за установяване годността за приемане на строежа (Акт обр. 15) „без забележки“.
(3) ВЪЗЛОЖИТЕЛЯТ има право да спре изпълнението на една или повече дейности, както и изпълнението на целия договор, при възникване на непредвидени обстоятелства, които налагат спирането. За спирането се съставя писмено уведомление до ИЗПЪЛНИТЕЛЯ и до изпълнителя на строителен надзор, в което се посочват причините за спиране на изпълнението, както и периодът, за който се отнася спирането, ако такъв е известен. За периода на спиране срокът на спрените дейности или съответно срокът на договора, спира да тече.
(4) Изпълнението на настоящия договор може да бъде спирано и при други случаи, предвидени в действащото законодателство на Република България. 
(5) ИЗПЪЛНИТЕЛЯТ има право да предложи на ВЪЗЛОЖИТЕЛЯ спиране на договора по реда на ал. 4. В този случай ИЗПЪЛНИТЕЛЯТ отправя писмено предложение за спиране, в което се посочват причините за спиране на изпълнението, както и периодът, за който се отнася спирането. ВЪЗЛОЖИТЕЛЯТ се произнася писмено по предложението в 7-дневен срок от получаването му и има право да спре изпълнението по реда на ал. 7 или да откаже предложението за спиране.

III. ЦЕНИ И НАЧИН НА ПЛАЩАНЕ
Чл. 3. (1) Общото възнаграждение  за изпълнение на всички дейности по предмета на договора е … ……………….(………………) лева без ДДС, респективно … (……………..) лева  с ДДС,формирано, както следва:
1. Цената за изготвяне на комплексен доклад за оценка на съответствието е ……………….(………………) лева без ДДС, респективно … (……………..) лева  с ДДС;
2. Цената за упражняване на строителен надзор при изпълнението на Техническата рекултивация е ……………….(………………) лева без ДДС, респективно … (……………..) лева  с ДДС;
3. Цената за упражняване на строителен надзор при изпълнението на Биологичната рекултивация е ……………….(………………) лева без ДДС, респективно … (……………..) лева  с ДДС. 
Посочените цени са съгласно Ценовото предложение на ИЗПЪЛНИТЕЛЯ – Приложение № 3 към договора.
(2)Посочените цени са окончателни и не подлежат на промяна, освен в случаите, предвидени в настоящия договор и в чл. 116 от ЗОП, 
(3) Посочените цени са крайни и включват всички разходи и възнаграждения на ИЗПЪЛНИТЕЛЯза изпълнение на предмета на настоящия Договор, като, но не само: разходите за възнаграждения на експертите, транспортни и режийни разходи, застраховки, печалба и всички др. присъщи разходи.
(4) ВЪЗЛОЖИТЕЛЯТ извършва плащанията по настоящия договор по банков път, по посочена в ал. 6 банкова сметка на ИЗПЪЛНИТЕЛЯ, след  осигуряване на финансиране, чрез Оперативна програма „Околна среда” 2014 -2020 и постъпване на средстват по банковата сметка на община Кочериново на части, по следния начин:
· Авансово плащане в размер на 10 % (десет процента) от цената на договора. Авансово плащане се извършва в 15-дневен срок от  получаване на финансиране по банковата сметка на Възложителя и изпращане на Възлагателно писмо за стариране на дейностите и представяне на фактура от страна на Изпълнителя. Авансовото плащане се приспада изцяло от дължимите последващи плащания за горепосочените дейности, по реда, предвиден в договора.
· Първо междинно плащане, в размер на цената за изготвяне на комплексен доклад за оценка на съответствието на представения работен проект за рекултивация, намалена с 10 % заради приспадането на авансовото плащане, платимо в  15-дневен срок от приемане на дейността по изготвяне на комплексен доклад, по реда, посочен в договора.
· Междинни плащания за извършване на строителен надзор върху изпълнението на техническа рекултивация, платими  в 15-дневен срок от изпълнение и приемане на определено количество и вид работи по реда, описан в договора и след представяне на фактура от страна на Изпълнителя. Всяко плащане е в размер на изпълнената и приета работа съгласно протокола, намалена с 10 % заради приспадането на авансовото плащане. Максималната обща стойност на частта от авансовото и междинните плащания за изготвяне на комплексен доклад за оценка на съответствието и извършване на строителен нандор при техническа рекултивация е до 90 % от цената за извършване на строителен надзор при техническа рекултивация.
· Окончателно плащане за извършване на строителен надзор при техническа рекултивация в размер на останалите до 10 % от цената за дейността, платимо в 15-дневен срок след извършване на всички дейности по техническа рекултивация и тяхното приемане по реда, предвиден в договора. 
· Окончателно плащане в размер на 100 % от цената за упражняване на строителен надзор при извършване на биологична рекултивация, платимо в 15-дневен срок от приемане на дейността по биологична рекултивация, по реда, посочен в договора. . 

(5) Забава на плащане не е основание за спиране на изпълнението на дейностите по договора.
(6) Заплащането ще се извършва по следната банкова сметка на ИЗПЪЛНИТЕЛЯ:
1. Банкови реквизити:
Банка  ..................................
BIC:..........................	
IBAN: .................................. 
2. При промяна в банковата сметка на ИЗПЪЛНИТЕЛЯ, посочена в т. 1, то същият уведомява писмено ВЪЗЛОЖИТЕЛЯ в седемдневен срок от настъпване на обстоятелството. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, плащането по сметката се счита за валидно извършено, а задължението за плащане в съответния размер – за погасено.
(7) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ може да извърши директно плащане към подизпълнителя при условията на чл.66, ал.7-10 от ЗОП. 
(8) За приложимите правила относно директните разплащания с подизпълнители се прилага реда по чл.66 от ЗОП.
(9) ИЗПЪЛНИТЕЛЯТ се задължава да издава фактурите със съдържание, посочено от Възложителя, в зависимост от изискванията на финансиращата програма.
IV. РЕД ЗА ПРИЕМАНЕ НА РАБОТАТА ПО ДОГОВОРА
[bookmark: _Hlk25242943]Чл.4. (1)Предаването и приемането на изпълнените дейности – предмет на договора, ще се удостоверява с двустранен приемо-предавателен протокол, подписан от представители на страните по договора или от конкретно определените в договора правоспособни лица., както следва:
1. За приемане на дейностите за техническа рекултивация:
1.1. Приемането на изпълнението за целите на извършване на междинни плащания се удостоверява с подписването на необходимите актове, съгласно изискванията на действащата нормативна уредба за контрол и приемане на СМР в т.ч. Правилника за изпълнение и предаване на строително-монтажните работи, в съответствие с Наредба №2/2003 и Наредба №3/2003, протокол за обема извършена работа /акт образец №19), съответстваща на разходите и одобрена от компетентни органи в зависимост от вида на работата.
1.2. Приемането на изготвения доклад за оценка на съответствието, което е основание за извършване на първо междинно плащане се извършва с двустранно подписан приемо-предавателен протокол.
1.3.Окончателното приемане на изпълнението на дейностите за техническа рекултивация е условие за извършване на окончателно плащане за упражняване на строителен надзор при изпълнение на техническата рекултивация и се удостоверява с подписването на необходимите актове, съгласно изискванията на действащата нормативна уредба за контрол и приемане на СМР и СРР и актовете за въвеждане в експлоатация, в т.ч. съставянето на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година, Заповед на основание на чл. 23, ал. 1, т. 1 , ал. 2 и ал. 3 от Правилника за прилагане на Закона за опазване на земеделските земи, одобрен от кмета на общината протокол на комисия за приемане на техническата рекултивация съгласно Раздел V от Наредба №26 от 2.10.1996 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт.
1.4 За приемане на дейностите за биологична рекултивациясе удостоверява с подписването на необходимите актове, съгласно изискванията на действащата нормативна уредба за контрол и приемане на СМР и СРР за и актовете за въвеждане в експлоатация, в т.ч. съставянето на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година, Заповед на основание на чл. 23, ал. 1, т. 1 , ал. 2 и ал. 3 от Правилника за прилагане на Закона за опазване на земеделските земи, одобрен от кмета на общината протокол на комисия за приемане на техническата рекултивация съгласно Раздел Vи чл. 4 от Наредба № 26 за рекултивация на нарушени терени, подобряване на слабопродуктивни земи, отнемане и оползотворяване на хумусния пласт,  и приключва с подписване на Констативен протокол за приемане на работата. 

V.ПРАВА И ЗАДЪЛЖЕНИЯ НА СТРАНИТЕ
Чл. 5. ВЪЗЛОЖИТЕЛЯТ има право:
1. Да проверява изпълнението на настоящия договор по всяко време относно качеството на изпълнените работи по начин, незатрудняващ работата на ИЗПЪЛНИТЕЛЯ, като при констатиране на некачествено извършена работа или отклонения от нормативните изисквания ВЪЗЛОЖИТЕЛЯТ има право да спира изпълнението на дейността до отстраняване на нарушението. Отстраняването на нарушенията са за сметка на ИЗПЪЛНИТЕЛЯ.
2. Да извършва текущ контрол върху изпълнението на работата. Контролът ще се осъществява от определени от ВЪЗЛОЖИТЕЛЯ длъжностни лица, които ще подписват от негово име протоколите за извършените констатации, актове и протоколи съгласно Наредба № 3.
3. Да иска от ИЗПЪЛНИТЕЛЯ да изпълни възложената работа в срок и без отклонения от възложената поръчка.
4. Да иска от ИЗПЪЛНИТЕЛЯ да му предаде своевременно извършените дейности и задачи.
5.Да изиска от ИЗПЪЛНИТЕЛЯ да сключи и да му представи договор за договор за подизпълнение с посочените в офертата му подизпълнители.
Чл. 6. ВЪЗЛОЖИТЕЛЯТ се задължава:
1. Да окаже необходимото съдействие на ИЗПЪЛНИТЕЛЯза изпълнение на възложената му работа, в това число и да предостави на ИЗПЪЛНИТЕЛЯ всякакви необходима информация относно изпълнението на обекта.
2. Да участва със свой представител при приемане на извършените работи на обекта.
3. Да заплаща извършените и приети без забележки услуги при условията на настоящия договор.
4. Да приема своевременно изпълнените дейности.

Чл. 7. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, негови служители, подизпълнители или трети лица, чиито капацитет използва ИЗПЪЛНИТЕЛЯТ, в резултат на които:
1. настъпи смърт или злополука на което и да е физическо лице;
2. настъпи загуба или нанесена вреда на каквото и да е било имущество, 
вследствие изпълнение предмета на договора през времетраене на строителството/дейности по договора.
Чл. 8. ИЗПЪЛНИТЕЛЯТима право:
1. да иска от ВЪЗЛОЖИТЕЛЯ необходимото съдействие за изпълнение на задълженията си – предмет на договора.
2. Да иска от ВЪЗЛОЖИТЕЛЯ приемане на работата, в случай че е изпълнена точно.
3. Да получи уговореното по-горе възнаграждение за изпълнената и приета без забележки работа.
Чл. 9.(1) ИЗПЪЛНИТЕЛЯТ се задължава:
1. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
2. да изпълнява всички законосъобразни указания и изисквания на ВЪЗЛОЖИТЕЛЯ;
3. да пази поверителна Конфиденциалната информация, в съответствие с уговореното в чл. 21 от Договора;  
4. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ освен в случаите и при условията, предвидени в ЗОП;
5. да участва във всички работни срещи, свързани с изпълнението на този Договор;
6. да не променя състава на персонала, който ще отговаря за изпълнението на Услугите, без предварително писмено съгласие от страна на ВЪЗЛОЖИТЕЛЯ.
7. Да сключи договор/договори за подизпълнение с посочените в офертата му подизпълнители в срок от 3 дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП (ако е приложимо).
8. Да упражнява строителен надзор по смисъла на чл. 168 от ЗУТ за Обекта в съответствие с одобрения инвестиционен проект, техническите спецификации, техническата оферта, договора за извършването на възложените СМР и останалите изисквания за изпълнение на Договора чрез квалифицирани специалисти, определени за надзор по съответните проектни части;
9. Да упражнява пълен контрол по време на строителството, в съответствие с разпоредбите на чл.168, ал.1 от ЗУТ.
10. Да обезпечи присъствие на обекта в зависимост от изпълняваните СМР по съответните части на технически правоспособни лица, съгласно изискванията на ЗУТ и, чрез които се упражнява строителния надзор. 
11. Чрез специалистите по съответните части, включени в списъка на правоспособните физически лица, да подписва констативни протоколи за действително извършени СМР, c които се документират количеството, обемът и стойността на изпълнените видове СМР на обекта по договорени цени, съгласно сключените договори за строителство на обекта.
12. След приключване на СМР да изготви  и подпише окончателен доклад по чл.168, ал.6 от ЗУТ и §3 на ДР от Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството; 
13. Писмено да информира Възложителя за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на Възложителя;
14. В качеството си на консултант по смисъла на чл.166 от ЗУТ да изисква и ползва всички необходими документи и книжа за проверка на качеството на използваните строителни материали, да следи и контролира правилността на технологичната строителна операция и на качеството на изпълнените СМР. 
15. При констатиране на допуснати грешки, нарушения и явни дефекти от изпълнителя на СМР, ИЗПЪЛНИТЕЛЯТ по настоящия договор да вписва предписанията и заповедите си в Заповедна книга за обекта, които са задължителни за строителя, инвеститора и техническия ръководител на строежа, както и да уведоми ВЪЗЛОЖИТЕЛЯ и да изиска отстраняването им от строителя, допуснал нарушението. Заповедите се изпълняват незабавно след вписването им по реда на ЗУТ и относимата нормативна уредба.
16. При констатирано несъответствие с инвестиционния проект и/или нормативно разписани правила да вписва предписанията и заповедите си в Заповедната книга на обекта, които са задължителни за строителя, предприемача и техническия ръководител на строежа. Заповедите се изпълняват незабавно след вписването им, ако не са оспорени по реда на ЗУТ и относимата нормативна уредба. 
17. Да състави доклад до ВЪЗЛОЖИТЕЛЯ при разногласие между ИЗПЬЛНИТЕЛЯ и другите участници в строителството, в срок от един ден от настъпването му. ВЬЗЛОЖИТЕЛЯТ се произнася в 3 - дневен срок от получаването на доклада със становище и решение на възникналото разногласие. 
18. Да уведомява ВЪЗЛОЖИТЕЛЯ за всички установени промени в договорените количества СМР, които са предмет на количествено - стойностните сметки, подписани от изпълнителя на СМР на обекта.
19. Да извърши от името на ВЪЗЛОЖИТЕЛЯ необходимите действия за въвеждане на Обекта в експлоатация до получаване на разрешение за ползване;
20. В срок до 10 (десет) дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор ИЗПЪЛНИТЕЛЯТ трябва да предостави на ВЪЗЛОЖИТЕЛЯ всички документи свързани с извършваните от него дейности по този Договор или са му предоставени във връзка със строителството на Обекта; 
21. Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за всеки конкретен строеж, за срок не по-кратък от гаранционния срок при условията на чл.171, 172 и 173 от ЗУТ и  Наредбата за условията и реда за задължително застраховане в проектирането и строителството; 
22. ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрените проекти. 
23. Да спазва нормативните изисквания за съхраняване на документацията, свързана с изпълнението на договора за обществена поръчка.
24. Да осъществи достъп за извършване на проверки на място и одити във връзка с изпълнението на настоящия договор.
25. Да изпълнява мерките и препоръките, дадени от ВЪЗЛОЖИТЕЛЯ, във връзка с извършването на дейностите – предмет на договора.
(2) В изпълнение на тези задължения ИЗПЪЛНИТЕЛЯТ контролира и носи отговорност за: 
1. Законосъобразното започване, изпълнение и завършване на строежа;
2. [bookmark: _Ref177015251]Извършване на всички необходими подготвителни работи на строителната площадка преди започване на СМР.
3. Качественото изпълнение на строежа, съгласно одобрените инвестиционни проекти, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с ВЪЗЛОЖИТЕЛЯ и разрешена по съответния ред; 
4. Качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционните проекти изисквания. В изпълнение на това задължение ИЗПЪЛНИТЕЛЯТ изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ; 
5. Осъществяване на контрол относно пълнота и правилно изготвяне и подписване на актовете и протоколите по време на строителството необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството;
6. Спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ.
7. Осъществяване на контрол относно спазване на изискванията за здравословни и безопасни условия на труд в строителството, както и относно специфичните изисквания към определени видове строежи, ако за Обекта има такива - опазване на недвижимите паметници на културата; инженерно-техническите правила за защита при бедствия и аварии; физическата защита на строежите; хигиена, опазване на  здравето и живота  на  хората;  безопасна експлоатация; защита от шум и опазване на околната среда;
8. Недопускане на увреждане на трети лица и имоти вследствие на строителството;
9. Правилното водене на Заповедната книга на строежа;
VI. ГАРАНЦИЯ ЗА ИЗПЪЛНЕНИЕ. 
Чл. 10. (1) При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1 %  (еднона сто) от Стойността на Договора без ДДС, а именно [……… (…………………………) лева („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора. 
(2) Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:
Банка: 
Банков код (BIC): 
Банкова сметка (IBAN):
Титуляр на сметката : Община Кочериново
(3) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност – 30 дни след изтичане срока на изпълнение на договора, като при необходимост срокът на валидност на банковата гаранция се удължава или се издава нова.
(4) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.
(5) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност30 дни след изтичане срока на изпълнение на договора. 
(6) Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ. 
(7) ВЪЗЛОЖИТЕЛЯТ освобождава 90 % от стойността на Гаранцията за изпълнение, в срок до 10 (десет) календарни дни след приключване и приемане без забележки по уговорения в настоящия договор начин и ред на техническата рекултивация.Останалите 10 % от стойността на Гаранцията за изпълнение се освобождавав срок до 10 (десет) календарни дни след приключване на всички останалите дейности по рекултивация,посочени в Техническите спецификации към обществената поръчка, и приемането им без забележки, при условие, че ИЗПЪЛНИТЕЛЯТ е изпълнил всички свои задължения по Договора и сумите по гаранцията не са задържани, или не са настъпили условия за задържането им.
(8)Ако ИЗПЪЛНИТЕЛЯТ е представил банкова гаранция за изпълнение на Договора,преди частичното ѝ освобождаване съгласно ал. 7 следва да представи гаранция за изпълнение в остатъчния изискуем по Договора размер, а именно 10 % от стойността на първоначалната гаранция за изпълнение.
(9) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал. 6 от Договора; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез изпращане на писмено уведомление до застрахователя.
(10) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
(11) ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично, неточно и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
(12)ВЪЗЛОЖИТЕЛЯТ не дължи лихви върху сумата по предоставената гаранция, независимо от формата под която е предоставена.
(13) В случай на задържане от ВЪЗЛОЖИТЕЛЯ на суми от гаранциите, ИЗПЪЛНИТЕЛЯТ е длъжен в срок до 10 (десет) календарни дни да допълни съответната гаранция до размера ѝ, уговорен в настощия договор, като внесе усвоената от Възложителя сума по сметка на ВЪЗЛОЖИТЕЛЯ, или учреди банкова гаранция за сума в размер на усвоената или да дозастрахова отговорността си до размера на уговорената гаранция за изпълнение.
 (14) ВЪЗЛОЖИТЕЛЯТ не задържа част от гаранцията за изпълнение за обезпечаване изпълнението на задължението за гаранционна поддръжка. 
[bookmark: _GoBack](15)В случай, че банката или застрахователното дружество, издало Гаранцията за обезпечаване на изпълнението на Договора, се обяви в несъстоятелност, или изпадне в неплатежоспособност/свръхзадлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) работни дни от направеното искане, съответна заместваща гаранция от друга банкова или застрахователна институция, съгласувана с ВЪЗЛОЖИТЕЛЯ.

VII. ОТГОВОРНОСТ ЗА НЕИЗПЪЛНЕНИЕ, САНКЦИИ И НЕУСТОЙКИ
Чл. 11. (1) При забавено изпълнение на задължения по Договора от страна на ИЗПЪЛНИТЕЛЯв нарушение на предвидените в този Договор срокове, същият заплаща на ВЪЗЛОЖИТЕЛЯ неустойка в размер на 0.01 % от общата стойност на договора безДДС за всеки просрочен ден, но не повече от 10 % от тази стойност.
(2) При забава на ВЪЗЛОЖИТЕЛЯза изпълнение на задълженията му за плащане по Договора, същият заплаща на ИЗПЪЛНИТЕЛЯ неустойка в размер на 0.01 % от дължимата сума за всеки просрочен ден, но не повече от 10 % от размера на забавеното плащане.
(3)ВЪЗЛОЖИТЕЛЯТможе да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение. 
Чл. 12.Наложените глоби от държавни институции, за установи нарушения по вина на ИЗПЪЛНИТЕЛЯ във връзка с извършваната от него дейност по настоящия договор, са за сметка на ИЗПЪЛНИТЕЛЯ.

VIII. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА
Чл. 13. (1) Настоящият Договор се прекратява в следните случаи:
1. по взаимно съгласие на Страните, изразено в писмена форма;
2. с изтичане на уговорения срок;
3. с изпълнение на всички задължения по него;
4. при настъпване на обективна невъзможност за изпълнение на възложената работа;
5. с писмено уведомление до ИЗПЪЛНИТЕЛЯ, ако в резултат на обстоятелства, възникнали след сключването на Договора, ВЪЗЛОЖИТЕЛЯТ не е в състояние да изпълни своите задължения;
6. когато са настъпили съществени промени във финансирането на обществената поръчка – предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление от ВЪЗЛОЖИТЕЛЯ, отправено до ИЗПЪЛНИТЕЛЯ, веднага след настъпване на обстоятелствата.
7. на основание чл. 114 ЗОП, от всяка от страните без предизвестие, след изтичане на тримесечен срок от сключването му.
(2)ВЪЗЛОЖИТЕЛЯТ може да прекрати Договора без предизвестие, с писмено уведомление, изпратено до ИЗПЪЛНИТЕЛЯ: 
1. при забава в което и да е от задълженита на ИЗПЪЛНИТЕЛЯ продължила повече от 20 (двадесет) календарни дни по вина на ИЗПЪЛНИТЕЛЯ; 
2. в случай че ИЗПЪЛНИТЕЛЯТ използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на ВЪЗЛОЖИТЕЛЯ и в съответствие със ЗОП и настоящия Договор;
3. с писмено уведомление до ИЗПЪЛНИТЕЛЯ, когато след започване на работа по договора и на всеки един последващ етап се установи, че извършваната работа не съответсва на Техническите спецификации, нормативните изисквания и/или Техническото предложение – Приложение № 2.
(3)ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. 
(4)Прекратяването на договора става след уреждане на финансовите взаимоотношения между Страните за извършените от страна на ИЗПЪЛНИТЕЛЯ и одобрени и приети от ВЪЗЛОЖИТЕЛЯ дейности по изпълнение на Договора, придружени със съответните документи.
(5)ВЪЗЛОЖИТЕЛЯТ може да развали Договора по реда и при условията предвидени в него или в приложимото законодателство.
Чл. 14.Настоящият Договор може да бъде изменян или допълван от Страните при условията на чл. 116 от ЗОП..
IX. НЕПРЕОДОЛИМА СИЛА
Чл. 15. (1) Страните не отговарят за неизпълнение на задължение по настоящия договор, когато невъзможността за изпълнение се дължи на непреодолима сила. 
(2) За целите на настоящия договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно след настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.
(5)  Не може да се позовава на непреодолима сила страна: 
1. която е била в забава или друго неизпълнение преди настъпването на непреодолима сила;
2. която не е информирала другата страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на договора.
(6) Липсата на парични средства не представлява непреодолима сила.
X. ДРУГИ УСЛОВИЯ
Чл. 16. (1) За неуредените в този договор въпроси, се прилагат нормите на действащото законодателство.
(2) Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори, в дух на взаимно разбирателство. При непостигане на споразумение, всяка от страните може да отнесе спора за разрешаване пред компетентния съд, с оглед естеството му и съгласно действащото законодателство, регламентиращо тези отношения.
Страните посочват адреси за кореспонденция и контакти, както следва:
          За ВЪЗЛОЖИТЕЛЯ: ………………………, телефон............ , електронна поща:...............
          За ИЗПЪЛНИТЕЛЯ: ………………………, телефон ............, електронна поща:...............
(3) При настъпване на промяна в посочените адреси за кореспонденция и контакти, страните са длъжни да се уведомяват своевременно. В противен случай всички документи и известия, надлежно адресирани до посочения адрес за кореспонденция, ще се считат редовно връчени.
(4) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на ИЗПЪЛНИТЕЛЯ, ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за промяната в 7-дневен срок от вписването й в съответния регистър.
(5)Страните нямат право да прехвърлят изцяло или частично правата и задълженията си по Договора, с изключение на хипотезите на чл. 117 от ЗОП.
(6)Нищожността на някоя клауза от договора не води до нищожност на друга клауза или на Договора като цяло.
(7)Изменение на сключен договор за обществена поръчка се допуска по изключение, при условията на чл. 116 от Закона за обществените поръчки или приложимата разпоредба на закона, която е в сила при възникването на основание за изменение. ВЪЗЛОЖИТЕЛЯТ може да поиска едностранно изменение на договора, в случай че при публикуване на нормативна уредба възникнат обстоятелства за изменение на цената или други опции, без това да променя предмета на поръчката, съгласно чл. 116, ал. 1, т. 1 от ЗОП.
(8)На основание чл. 116, ал. 1, т. 1 ЗОП, предвид обективното обстоятелство, че процедурата за възлагане на обществена поръчка се открива при условията на чл. 114 от ЗОП, като към датата на откриване на процедурата, не е осигурено финансиране за изпълнението й, ВЪЗЛОЖИТЕЛЯТ си запазва правото да извърши съответните изменения в договора.
(9) На основание чл.116, ал.1 т.1 от ЗОП по взаимно съгласие между страните по договора, изразено в допълнително спорумение към него, може да бъде уговорено намаляване на всеки от посочените срокове, когато това се налага от условията на АДБФП за финансиране на изпълнението на обществената поръчка от ОПОС 2014-2020 г.
(10) Измененията имат за цел да гарантират, че изпълнението на поръчката ще протече съобразно обхвата и изискванията на одобрения за финансиране проект. 
(11) Измененията могат да бъдат: промени в обхвата на изпълнение на дейностите, увеличаване или намаляване на цената на договора в съответствие с промените на обхвата на проекта. Обхватът и естеството на възможните изменения няма да води до промяна в предмета на поръчката.
(12)На основание чл.116, ал.1 т.1 от ЗОП по взаимно съгласие между страните по договора, изразено в допълнително спорумение към него, могат да бъдат уговорени промени, целящи спазването на подписания от ВЪЗЛОЖИТЕЛЯ Административен договор за безвъзмездна финансова помощ (АДБФП). Страните се задължават да изпълняват задълженията си, свързани с АДБФП при изпълнението на настоящия договор.
XI. КОНФИДЕНЦИАЛНОСТ
Чл. 17.(1)Страните се съгласяват да третират като конфиденциална информацията, получена при и по повод изпълнението на Договора.
(2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

Настоящият договор се изготви и подписа в два еднообразни екземпляра – по един за всяка от страните.

ПРИЛОЖЕНИЯ:
Приложение № 1: Технически спецификации;
Приложение № 2: Техническо предложение на ИЗПЪЛНИТЕЛЯ;
Приложение № 3: Ценово предложение на ИЗПЪЛНИТЕЛЯ;



ВЪЗЛОЖИТЕЛ:                                                    ИЗПЪЛНИТЕЛ:

